31991D0637
L 343/46
JURNALUL OFÍCIAL AL UNIUNII EUROPENE
DECIZIA COMISIEI
din 3 decembrie 1991
de stabilire a modelului de mesaj transmis cu ajutorul rețelei informatice ANIMO
(91/637/CEE)
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Directiva 90/425/CEE a Consiliului din 26 iunie 1990 privind controalele veterinare și zootehnice aplicabile în cadrul schimburilor intracomunitare de anumite animale vii și anumite produse, în perspectiva realizării pieței interne (1), astfel cum a fost modificată ultima dată prin Directiva 91/496/CEE (2), în special articolul 20 alineatul (3),
întrucât Comisia adoptă la 19 iulie 1991 Decizia 91/398/CEE privind o rețea informatică de legătură între autoritățile veterinare (ANIMO) (3);
întrucât, în vederea asigurării funcționării rețelei informatice, se impune stabilirea modelului de mesaj transmis de către autoritățile veterinare competente;
întrucât măsurile prevăzute de prezenta decizie sunt conforme cu avizul Comitetului veterinar permanent,
ADOPTĂ PREZENTA DECIZIE:
Articolul 1
Modelul mesajului transmis prin rețeaua informatică ANIMO trebuie să corespundă celui definit în anexă.
Articolul 2
Prezenta decizie va fi reexaminată înainte de 31 decembrie 1992, în lumina evoluției reglementărilor veterinare și în special a celor privind exigențele în materie de certificări.
Articolul 3
Prezenta decizie se adresează statelor membre.
Adoptată la Bruxelles, 3 decembrie 1991.